Moi!

Kuusiluodon saunasta ja saunomisesta ei ole mitään erillisiä tiedotteita. Saunaa ja klubin huvilaa eli puutaloa ja muita tiloja voidaan joskus vuokrata sopiville ja sopivan kokoisille ryhmille kohtuullista korvausta vastaan. Ohessa kopio klubin aktiivien yahoo-tiedostosta:

RYHMÄT:
Päiväoleilu: 10-60 euroa
Päiväoleilu ja yöpyminen tai sauna: 30-60 euroa
Päiväoleilu, yöpyminen ja sauna: 40-80 euroa

Hintoja sovelletaan ryhmän koon, varausajan ja isännöintitarpeen
mukaan. Ohjeet hallitusjäseniltä. Ohjeellinen ryhmän maksimikoko n 20 henkeä.
Osan hinnasta voi mahdollisesti korvata työllä, jos sellaista on tarjolla.

Klubin hallitus käsittelee varaukset kokouksissaan.

Puulämmitteistä saunaa lämmitetään yleensä yhdistyksen talkoiden yhteydessä. Talkoot on klubin perustoimintaa, ja niitä pidetään yleensä joka kuukauden toisena lauantaina.

Kovin suurille ryhmille ei saunaa voi varata. Saunaan mahtuu järkevästi vain n 7 ihmistä kerralla. Pesutiloja ei ole saunan tai eteisen sisällä, peseytyminen hoidetaan yleensä ulkona saunan läheisyydessä kalliolla. Saunatilassa mahtuu hyvin vain yksi kerrallaan peseytymään.

Klubi ei harrasta aktiivista saunan vuokraustoimintaa. Sopivien ryhmien varausten yhteydessä on toki mahdollista saunoa, tai joskus varata sopivan kokoiselle ryhmälle klubitiloja ja saunailta tms...

Kuluneena kesänä ja nyt syksyllä ongelmana on saaren kaivojen kuivuminen. Ja alhaalla itärannalla olevassa juomakelvottomassa kaivossa vesi on myös lähes lopussa. Sen vuoksi klubin saunaa ei mielellään vuokrata tänä syksynä ulkopuolisille, koska jopa saunavettä on pitänyt alkaa säännöstelemään. Lisäksi kaikki juomavesi joudutaan toistaiseksi tuomaan kanistereilla mantereelta saareen ennen kuin sateet alkavat taas täyttää kaivoja.

Talkoista ja klubin toiminnasta muuten aktiivisesti kiinnostuneet voidaan liittää halutessaan kuusiluoto-info tiedotuslistalle. Siinä on tietoa lähinnä tulevista talkoista ja muusta klubin toiminnasta
jäsenistölle ja muuten kiinnostuneille. Pyynnön voi lähettää s-postilla esim allekirjoittaneelle.

Saunaintoisille: Vkek:n kanssa yhteistyössä toimii myös saunaklubi joka harrastaa saunomistilauisuuksia erillaisissa yleisissä saunoissa, pääasiassa Helsingissä. Mutta joskus muuallakin, mm Tampereen
Rajaportin saunalla ollaan joskus käyty.

http://sauna-blogi.blogspot.com/

Lisätiedot, Jari Kuosmanen: cozmine@yahoo.co.uk
cozmine@kuusiluoto.info

Terveisin: Harri Pitkänen, pj Vkek ry.